section_heading: Pozadina
paragraph_text: Na sjednici Vijeća za obranu u travnju predsjednica i predsjednik Vlade su se načelno dogovorili da se Dan pobjede obilježi mimohodom u Zagrebu te proslavom u Kninu isti dan, 5. kolovoza.<ref>"Milanović: Smatrao sam da smo se dogovorili o načinu proslave 'Oluje'", HINA, 19. travnja 2015. 7. svibnja Vlada je osnovala Odbor za središnje obilježavanja Dana pobjede 2015. godine, u čijem sastavu su bili najviši državni dužnosnici te generali iz operacije Oluja, Stipetić, Gotovina, Markač i Mareković.<ref>"Kotromanović: Proslavit ćemo Dan pobjede onako kako to rade Moskva i Pariz", HRT, 7. svibnja 2015. Došlo je do nesuglasica između predsjednice Grabar-Kitarovic i hrvatske Vlade, potaknutih različitim stavovima oko mimohoda i ustavnim nejasnoćama oko vrhovnog zapovijedanja oružanim snagama u miru.<ref>[http://www.jutarnji.hr/predsjednica-kolinda---vojni-mimohod-u-zagrebu-moze-se-odrzati-samo-ako-ja-izdam-zapovijed-/1345584/ "Predsjednica Milanoviću. 'Vojni mimohod u Zagrebu može se održati samo uz moju zapovijed'"], Jutarnji list, 8. svibnja 2015. Predsjednica je smatrala da bi mimohodom trebalo obilježiti 25. Dan oružanih snaga (28. svibnja 2016. godine), a da bi proslavu Dana pobjede trebalo organizirati u Kninu, a ne u Zagrebu.<ref>"Grabar Kitarović: Za mimohode uvijek ima vremena", hrt.hr, 6. svibnja 2015. Vlada i Ministarstvo obrane su isticali da je Dan pobjede daleko prikladniji nadnevak, da sve zemlje svoje vojne mimohode organiziraju u glavnim gradovima, da su u Kninu ulice nedovoljno široke i duge da bi se pokazalo sve naoružanje te da je Zagreb logičan izbor i zbog tradicije protekla dva mimohoda.Arapović, Dražen: "Ministar Kotromanović otkrio da je Gotovina teško primio napade iz Srbije", telegram.hr, 7. travnja 2015.<ref>Vedran Brkulj: Kotromanović poučava predsjednicu: 'Mimohodi se u svijetu održavaju na Dan pobjede, a ne na Dan oružanih snaga', tportal.hr, 7. svibnja 2015. Potom je između Vlade i predsjednice izbilo neslaganje oko nadnevka, da bi konačno došlo do kompromisnog dogovora o održavanju mimohoda u Zagrebu 4. kolovoza uvečer te tradicionalne središnje svečanosti 5. kolovoza u Kninu. MORH je na mimohod odlučio pozvati i pojedine članice NATO saveza i druge zemlje s kojima oružane snage usko surađuju.